Podem registra la moció de censura a Rajoy tot i no comptar amb els suports necessaris
Podem ha registrat avui la moció de censura contra el president espanyol, Mariano Rajoy, malgrat que no compta amb els suports necessaris perquè prosperi. L'han signada trenta-set diputats al congrés espanyol, que presenten com a candidat alternatiu a la presidència al líder del partit, Pablo Iglesias. La mesa del congrés espanyol haurà de fixar ara la data del debat. Iglesias presentarà el seu programa de govern i Rajoy tindrà torn de rèplica abans que es procedeixi a la votació, que no prosperarà perquè tant el PSOE com C's van negar-li el suport quan Podem va anunciar públicament que presentaria la moció fa unes setmanes. Podem ha justificat la moció de censura arran dels darrers casos de corrupció que han esquitxat el PP, principalment càrrecs importants de la Comunitat de Madrid. El coordinador federal d'Esquerra Unida, Alberto Garzón, ha assegurat que la moció expressa la indignació de la gent que vol un país lliure d'impunitat.
Contra qui ha presentat Podem una moció de censura?
Mariano Rajoy